
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK 
           Dr. Ante Starčevića 23
Posl.br. 6-St.90/2014-45


R E P U B L I K A    H R V A T S K A

R J E Š E N J E


Trgovački sud u Splitu, Stalna služba u Dubrovniku, po stečajnom sucu tog suda Srđanu Gavraniću, kao sucu pojedincu, u stečajnom postupku nad dužnikom ELI INŽENJERING d.o.o. za proizvodnju, usluge i prijevoz „u stečaju“, Cavtat, S.S. Kranjčevića 58, OIB: 75699600129, MBS: 090028395, zastupano po stečajnom upravitelju Matu Mariću iz Dubrovnika, izvan ročišta, dana 16. siječnja 2017. godine


r i j e š i o    j e

I. Određuje se konačna nagrada za rad stečajnom upravitelju Matu Mariću u ovom stečajnom postupku u iznosu od 860,00 kuna neto i dodatno u iznosu od 1.292,80 kuna bruto.

II. Nakon pravomoćnosti ovog rješenja može se pristupiti isplati nagrade iz točke I. ovog rješenja.


Obrazloženje

	Stečajni upravitelj Mato Marić podnio je ovom sudu 16. siječnja 2017. godine prijedlog za isplatom nagrade za rad u ovom stečajnom postupku. U prijedlogu se u bitnome navodi da je unovčena cjelokupna imovina u iznosu 12.380,00 kuna, te da potražuje nagradu u iznosu 1.980,00 kuna bruto sukladno čl. 7. Uredbe o kriterijima i načinu obračuna i plaćanja nagrade stečajnim upraviteljima (NN 71/15).

Temeljem čl. 94. Stečajnog zakona (NN 71/15, dalje u tekstu: SZ) nagradu za rad stečajnom upravitelju određuje stečajni sudac prema Uredbi kojom se utvrđuju kriteriji i način obračuna nagrade stečajnim upraviteljima. Prema čl. 16. Uredbe o kriterijima i načinu obračuna i plaćanja nagrade stečajnim upraviteljima (NN 105/15, dalje u tekstu Uredba 2015), za rad stečajnog upravitelja obavljen do stupanja na snagu Uredbe 2015 obračunat će se primjenom Uredbe o kriterijima i načinu obračuna i plaćanja nagrade stečajnim upraviteljima (NN 189/03, dalje u tekstu Uredba). Prema Uredbi nagrada za rad stečajnog upravitelja određuje se sukladno vrijednosti unovčene stečajne mase i to za iznos od 1.000,00 kuna do 100.000,00 kuna u visini 15 do 20% neto. U konkretnom slučaju, prema izvješću stečajnog upravitelja (list spisa 262) do stupanja na snagu Uredbe 2015 unovčena je stečajna masa u iznosu od 4.300,00 kuna, pa je sud, cijeneći složenost, obujam i kvalitetu do tada obavljenog rada stečajnog upravitelja, primjenom kriterija za određivanje visine nagrade, utvrdio nagradu stečajnom upravitelju u visini 20% neto ili 860,00 kuna. Za vrijeme nakon stupanja na snagu Uredbe 2015 unovčena je imovina u iznosu od 8.080,00 kuna, pa je sud primjenom tablica za izračun nagrade stečajnog upravitelja (čl. 7. Uredbe 2015), nagradu određenu prema Uredbi u neto iznosu uvećao i za iznos nagrade prema Uredbi 2015 u bruto iznosu od 1.292,80 kuna (16%).

Zbog navedenog, na temelju spomenutih propisa, odlučeno kao u izreci. 

U Dubrovniku, 16. siječnja 2017. godine

								Sudac:

								Srđan Gavranić




POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 11. st. 4. OZ).

DN-a (16.01.2017.g.):
· stečajni upravitelj, putem e oglasne ploče,
· e oglasna ploča. 

